टेम्पल ग्रांडिन

मैरी टेम्पल ग्रांडिन (Mary Temple Grandin; जन्म: अगस्त 29, 1947) एक अमेरिकी शैक्षणिक और पशु व्यवहारवादी हैं। वह पशुओं के वध के मानवीय व्यवहार की एक प्रमुख प्रस्तावक और पशु व्यवहार पर 60 से अधिक वैज्ञानिक पत्रों की लेखिका हैं। ग्रांडिन पशुधन उद्योग की सलाहकार हैं जहां वह जानवरों के व्यवहार पर सलाह देती हैं और ऑटिज्म की प्रवक्ता भी हैं।

ग्रांडिन उन पहले ऑटिस्टिक लोगों में से एक हैं जिन्होंने ऑटिज़्म के अपने व्यक्तिगत अनुभव से प्राप्त अंतर्दृष्टि का दस्तावेजीकरण किया है। वह कोलोराडो स्टेट यूनिवर्सिटी के कृषि विज्ञान महाविद्यालय में पशु विज्ञान विभाग की संकाय सदस्य हैं।

सन् 2010 में टाइम 100 की वार्षिक सूची द्वारा प्रकशित दुनिया के 100 सबसे प्रभावशाली लोगों में उन्हें "हीरोज" श्रेणी में नामित किया गया। जीवनी पर आधारित, एमी और गोल्डन ग्लोब-विजेता फिल्म टेम्पल ग्रांडिन का वह विषय थी। ग्रांडिन ऑटिज्म अधिकारों और न्यूरोडायवर्सिटी आंदोलनों का मुखर समर्थक रही हैं।

आरंभिक जीवन
मैरी टेम्पल ग्रांडिन का जन्म बोस्टन, मैसाचुसेट्स के एक धनी परिवार में हुआ था। परिवार के कर्मचारियों में से एक का नाम भी मैरी था इसलिए भ्रम से बचने के लिए ग्रांडिन को उनके मध्य नाम टेम्पल से संदर्भित किया गया।

उनकी मां एना यूस्टेसिया पुरवेस (बाद में कटलर) एक गायिका एवं अभिनेत्री है। ग्रांडिन, जॉन कोलमैन पुरवेस (विमानन ऑटोपायलट के सह-आविष्कारक) की पोती हैं। उन्होंने हार्वर्ड यूनिवर्सिटी से अंग्रेजी विषय में डिग्री ली है।

उनके पिता रिचर्ड मैक्कर्डी ग्रांडिन  थे, जो एक रियल एस्टेट एजेंट  और उस समय संयुक्त राज्य अमेरिका में सबसे बड़े कॉर्पोरेट गेहूं फार्म व्यवसाय ग्रांडिन फार्म्स के उत्तराधिकारी थे।

सन्दर्भ

बाहरी कड़ियाँ

श्रेणी:1947 में जन्मे लोग
श्रेणी:एलजीबीटी लोग